**Ministru kabineta rīkojuma projekta „****Par valsts kustamās mantas nodošanu biedrībai „**Aktīvās atpūtas centrs jauniešiem”” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Saskaņā ar Publiskas personas mantas atsavināšanas likuma (turpmāk – likums) 43.1 panta pirmo daļu valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. |
| 2. | Pašreizējā situācija un problēmas | Izglītības un zinātnes ministrijas (turpmāk – ministrija) padotības iestādes – profesionālās izglītības kompetences centra „Kandavas Valsts lauksaimniecības tehnikums” (turpmāk – tehnikums), grāmatvedības uzskaitē atrodas valsts kustamās manta – automašīna „SAZ-3507” (valsts reģistrācijas Nr.BV4489, atlikusī vērtība 0,00) (turpmāk – valsts kustamā manta), kas ilgstoši netiek izmantota un nav nepieciešama tehnikuma funkciju nodrošināšanai. Valsts kustamā manta nav nepieciešama arī citām ministrijas padotībā esošajām iestādēm.Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas mantas” (turpmāk – MK noteikumi Nr.109) 21.punktā noteikto kārtību, tehnikums 2012.gada 8.jūnijā valsts akciju sabiedrības „Valsts nekustamie īpašumi” mājas lapā publicēja informāciju par tehnikuma bilancē esošo nevajadzīgo valsts kustamo mantu. MK noteikumu Nr.109 22.punktā noteiktajā termiņā uz tehnikuma bilancē esošo valsts kustamo mantu citas valsts vai pašvaldības iestādes nepieteicās, bet pieteicās biedrība „Aktīvās atpūtas centrs jauniešiem” (reģistrācijas Nr.40008144521, juridiskā adrese – „Laubes” Lielvārdes pagasts, Lielvārdes novads) (turpmāk – biedrība), kurai ar Valsts ieņēmumu dienesta 2011.gada 15.aprīļa lēmumu Nr. 8.14-6/27154 no 2011.gada 22.aprīļa piešķirts sabiedriskā labuma organizācijas statuss. Biedrībai reģistrētās darbības jomas – pilsoniskas sabiedrības attīstība un sporta atbalstīšana.Ministrijas Nekustamā īpašuma un valsts mantas apsaimniekošanas komisijas 2012.gada 10.septembra sēdē tika pieņemts lēmums (protokols Nr.140, 11.punkts) atbalstīt tehnikuma bilancē esošās valsts kustamās mantas nodošanu bez atlīdzības biedrībai.  Valsts kustamā manta nepieciešama biedrības tiešo funkciju nodrošināšanai. Biedrība to izmantos dažādu materiālu pārvietošanai sporta aktivitātēm un jaunsargu treniņiem paredzēto laukumu izveidošanas procesā.  Saskaņā ar biedrības statūtiem (reģistrēti Biedrību un nodibinājumu reģistrā 2009.gada 10.augustā ar Nr.40008144521), biedrības darbības mērķis ir iesaistīt bērnus un jaunatni dažāda veida sporta nodarbībās un pasākumos, veicinot veselīga dzīves veida organizēšanu, organizēt dažāda veida un līmeņa sporta pasākumus un sacensības, kā arī nodrošināt aktīvās atpūtas iespējas un veikt militāri patriotisko audzināšanu. Darbības jomas, kurās biedrība veic sabiedriskā labuma darbību, ir pilsoniskās sabiedrības attīstība un sporta atbalstīšana. Sabiedriskā labuma darbības mērķgrupa biedrībai ir 15-25 gadus veci jaunieši. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts „Par valsts kustamās mantas nodošanu biedrībai „Aktīvās atpūtas centrs jauniešiem”” (turpmāk – rīkojuma projekts) paredz saskaņā ar likuma 43.1 panta pirmo daļu atļaut ministrijas padotības iestādei –tehnikumam nodot bez atlīdzības biedrībai valsts kustamo mantu.Rīkojuma projekts paredz, ka tehnikumam jānoslēdz līgums ar biedrību par valsts kustamās mantas nodošanu un pieņemšanu, līgumā nosakot, ka izdevumus, kas saistīti ar valsts kustamās mantas pārreģistrāciju un transportēšanu, sedz biedrība un, ka līgums stājas spēkā pēc tā apstiprināšanas ministrijā. |
| 5. | Projekta izstrādē iesaistītās institūcijas |  Ministrija, tehnikums un biedrība. |
| 6. | Iemesli, kādēļ netika nodrošināta sabiedrības līdzdalība |  Jautājuma būtība ir saistīta ar tehnikuma valdījumā esošas kustamās mantas nodošanu sabiedriskā labuma statusa organizācijai, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tehnikums un biedrība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par valsts kustamās mantas nodošanu biedrībai „Aktīvās atpūtas centrs jauniešiem”” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Anotācijas II, III, IV, V un VI sadaļa – projekts šīs jomas neskar.

Izglītības un zinātnes ministre I.Druviete

Vizē:

Valsts sekretāre S.Liepiņa

24.01.2014 11:19

649

I.Rozenštoka

67047765, Ilze.Rozenstoka@izm.gov.lv